**Pielikums Nr.2**

**IZPILDES DARBU APRAKSTS**

**Saspiestā gaisa iekārtu piegāde, nomaiņa un uzstādīšana un saspiestā gaisa cauruļvada izbūve**

* *Izpildes darbu apraksts*

Saspiestā gaisa kompresoru piegāde, uzstādīšana (nomaiņa), pieslēgšana un saspiestā gaisa cauruļvada izbūve. Saspiestā gaisa cauruļvada montāža, pieslēgšana Vestienas ielā 35, saskaņā ar Pasūtītāja izstrādātajām tehniskajām prasībām un pakalpojuma aprakstu.

* *Piegādes priekšmets un apjoms*

1. Izpildītājam jāveic:
   1. nepieciešamo materiālu un palīgmateriālu piegāde saspiestā gaisa cauruļvada izbūves darbiem, izbūve, pieslēgšana esošajam saspiestā gaisa cauruļvadam un nodošana ekspluatācijā, adresē: 7. autobusu parks, Vestienas iela 35, ēkā 016, Rīgā, Līgumā norādītājā termiņā, saskaņojot to ar Pasūtītāja pilnvaroto personu.
   2. saspiestā gaisa kompresoru ar žāvētājiem, kas uzstādīti cinkotiem resīveriem (turpmāk – Prece/Iekārtas) t.sk. nepieciešamo elektroinstalācijas materiālu, stiprinājumu u.c. palīgmateriālu piegāde, uzstādīšana, un pieslēgšana pie saspiestā gaisa cauruļvadiem (t.sk. pie jauna saspiestā gaisa cauruļvada, ēkā 016) un pie elektrotīkliem, nodošana ekspluatācijā, adresē: 7. autobusu parks, Vestienas iela 35, ēkās 002 un 016, Rīgā, Līgumā norādītājā termiņā, saskaņojot to ar Pasūtītāja pilnvaroto personu.
2. Pasūtītāja pilnvarota persona informē Izpildītāju savlaicīgi:
   1. vismaz 3 (trīs) darba dienas par Iekārtas piegādes, uzstādīšanas un pieslēgšanas vietām;
   2. vismaz 3 (trīs) darba dienas par saspiestā gaisa cauruļvada materiālu piegādi, montāžu un pieslēgšanas vietām;
3. Saspiestā gaisa cauruļvada izbūve uzskatīta par veiktu, kad materiāli un palīgmateriāli ir piegādāti, saspiestā gaisa cauruļvads samontēts (izbūvēts), pieslēgts Iekārtai un esošajam saspiestā gaisa cauruļvadam, nodots ekspluatācijā, un pušu pilnvarotās personas abpusēji parakstījušas nodošanas-pieņemšanas aktu.
4. Iekārtu piegāde tiek uzskatīta par veiktu, kad Iekārtas ir piegādātas, uzstādītas, pieslēgtas pie saspiestā gaisa cauruļvadiem un elektrotīkliem, nodotas ekspluatācijā, veikta personāla apmācība un pušu pilnvarotās personas abpusēji parakstījušas nodošanas-pieņemšanas aktu.
5. Izpildītājs garantē, ka piegādātās Preces, materiāli un palīgmateriāli ir jauni un atbilst Tehniskajā – finanšu piedāvājumā noteiktajām prasībām.
6. Iekārtu piegāde un uzstādīšana jāveic saskaņā ar Tehniskajām prasībām (pielikums Nr.1) un Teritorijas plānojumu (pielikums Nr.3).
7. Cenā ietverti visi izdevumi un izmaksas, izņemot PVN, kas saistītas ar piegādi, transportu, uzstādīšanu/montāžu (t.sk. pacēlāja/torņa nomu – saspiestā gaisa cauruļvada izbūves darbiem), pieslēgšanu pie saspiestā gaisa cauruļvadiem un pie elektrotīkliem, nodošanu ekspluatācijā, Pasūtītāja personāla apmācību, ražotāja noteikto tehnisko apkopju, funkcionālo un elektrodrošības pārbaužu veikšanu, kā arī visu apkopē noteikto apkopes komplektu, materiālu un palīgmateriālu nomaiņu un izmantošanu garantijas periodā.
8. Līgumā norādītajā garantijas laikā Izpildītājs bez maksas ne retāk, kā vienu reizi gadā, veic Iekārtas profilaktiskās pārbaudes, tehniskās apkopes (atbilstoši ražotāja noteiktajam periodiskumam), remontus, kā arī ar to saistīto nolietoto materiālu/detaļu nomaiņu (filtru, eļļa, siksnas u.c. pēc nostrādātam stundām). Tehniskās apkopes veikšanas laiku Izpildītāja pilnvarotā persona saskaņo ar Pasūtītāja pilnvaroto personu.
9. Garantija attiecas uz funkcionalitātes, ražošanas defektiem, bojājumiem, kas radušies transportējot Preces/materiālus, kā arī uz to, ka Preces/materiāli saglabās savas īpašības garantijas laikā. Pēc garantijas pieteikuma saņemšanas, Izpildītājs nekavējoties nodrošina Iekārtas/saspiestā gaisa līnijas bojājumu novēršanu. Reaģēšanas laiks uz garantijas pieteikumiem 4 (četras) stundas no pieteikuma saņemšanas brīža.
10. Izpildītājs nodrošina Pasūtītāja personāla (vismaz 5 darbiniekiem) apmācību 3 (trīs) darba dienu laikā no Iekārtas nodošanas ekspluatācijā, apmācības laiku iepriekš saskaņojot ar Pasūtītāja pilnvarotu personu.
11. Izpildītājs nodrošina Iekārtu ražotāja izdoto tehnisko dokumentāciju (t.sk. tehniska pases, lietošanas un apkopes instrukcijas) latviešu valodā. Tehniskajos dokumentos ir jābūt atspoguļotiem visiem Iekārtu tehniskajiem parametriem. Nodot tos Pasūtītāja pilnvarotai personai papīra formātā un uz datu nesēja.
12. Pasūtītājs apņemas sagatavot vietu Iekārtas uzstādīšanai (veco iekārtu demontāža, atkritumi izvešana) un norādīt pieslēgšanas vietas pie elektrotīkliem un saspiestā gaisa cauruļvadiem.
13. Izpildītājs apņemas uzstādīt un pievadīt nepieciešamo elektroinstalāciju (elektrovadi, kontaktligzdas, automātslēdži, gofrētas kabeļu aizsargcaurules u.c.) no norādītajām pieslēgšanās vietām Iekārtu pieslēgšanai pie elektrotīkliem un veikt Iekārtu pieslēgšanu.
14. Izpildītājs apņemas Iekārtu pieslēgšanai pie saspiestā gaisa cauruļvadiem izmantot jaunus augstspiediena šļūtenes.
15. Izpildītājs Preces piegādi veic uz Pasūtītāja norādīto adresi Rīgā, Vestienas ielā 35, LV1035, iepriekš sazinoties ar līguma atbildīgo personu.
16. Izpildītājam nekavējoties, rakstiski jāinformē Pasūtītāja pilnvaroto personu par apstākļiem, kas traucē Līguma saistību izpildi Līgumā noteiktajā termiņā un kvalitātē.
17. Lai pretendents varētu sagatavot piedāvājumu iepirkuma procedūrā, ņemot vērā, ka Iekārtu izmēri un pieslēguma vietas izvietojums var atšķirties, kā arī lai precizētu saspiestā gaisa cauruļvada montāžas vietu un nepieciešamo materiālu apjomu, pretendentam piedāvājuma sagatavošanas procesā obligāti ir jāveic objekta apsekošana. Objektu apsekošanas laiku jāsaskaņo ar Infrastruktūras daļas Inženierkomunikāciju uzturēšanas nodaļas vadītāju Aleksandru Voskobojevu, e-pasts: aleksandrs.voskobojevs@rigassatiksme.lv, tālr.: +371 22040690.

* *Pakalpojuma apraksta pielikumi:*

1. pielikums – Tehniskās prasības saspiestā gaisa Iekārtam un saspiestā gaisa cauruļvadam;

2. pielikums – Teritorijas plānojums.

* *Līguma paredzētais termiņš*

Iekārtu piegādes un uzstādīšanas termiņš – 8 nedēļas no Līguma spēkā stāšanas dienas.

Saspiestā gaisa līnijas montāžas termiņš – 9 nedēļas no Līguma spēkā stāšanas dienas.

Garantijas termiņš Iekārtam un saspiestā gaisa cauruļvadam un to savienojumiem – 24 mēneši no faktiskās piegādes dienas, skaitot no Pušu abpusēji parakstīta pieņemšanas – nodošanas akta.